wickkiey/tamil-wikipedia-chunked huggingface dataset:
# பெர்புளோரோயெத்திலமீன்

**பெர்புளோரோயெத்திலமீன்** (*Perfluoroethylamine*) என்பது C<sub>2</sub>F<sub>7</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐயூபிஏசி முறையில் இது எப்டாபுளோரோயீத்தேனமீன் என்ற பெயரால் அடையாளப்படுத்தப்படுகிறது. கரிமபுளோரைடு சேர்மமான இது புளோரினேற்றம் பெற்ற எத்திலமீன் சேர்மமாக கருதப்படுகிறது. மற்ற N-F பிணைப்பு கொண்ட சேர்மங்களைப் போலவே, இதுவும் தெளிவற்றது. நாற்புளோரோயெத்திலீன் மற்றும் நைட்ரசன் முப்புளோரைடு ஆகியவை வினை புரிவதால் பெர்புளோரோயெத்திலமீன் உருவாகிறது.
# இராம் பிரதாப் கர்க்

**இராம் பிரதாப் கார்க்** (*Ram Pratap Garg*)(பிறப்பு 18 செப்டம்பர் 1917, இறந்த தேதி தெரியவில்லை) ஓர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்குப் பட்டியாலா தொகுதியிலிருந்து தேர்ந்தெடுக்கப்பட்டார். கார்க் 2016ஆம் அண்டு சனவரி மாதம் இறந்தார்.
# நியோபெண்டைலமீன்

**நியோபெண்டைலமீன்** (*Neopentylamine*) என்பது (CH<sub>3</sub>)<sub>3</sub>CCH<sub>2</sub>NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐயூபிஏசி முறையில் இது 2,2-இருமெத்தில்புரோப்பேன்-1-அமீன் என்ற பெயரால் அடையாளப்படுத்தப்படுகிறது. நியோபெண்டேனின் முதல்நிலை அமீன் வழிப்பெறுதியாக இம்மூலக்கூறு கருதப்படுகிறது. நியோபெண்டைலமீன் நிறமற்ற நீர்மமாகும்.  
பெரும்பாலான அல்கைல் அமீன்களைப் போலவே, இதுவும் காற்றில் மெதுவாகச் சிதைகிறது.
# நியோபெண்டைலமீன்

## தயாரிப்பு

நியோபெண்டனாலுடன் அமோனியாவைச் சேர்த்து வினை புரியச் செய்தால் நியோபெண்டைலமீன் உருவாகும்.
# நியோபெண்டைலமீன்

## பயன்கள்

நியோபெண்டைலமீன் ஒரு பொதுவான கட்டுமானத் தொகுதியாகும். எடுத்துக்காட்டாக, சில பரிசோதனை மருந்துகள் இந்த அமீனை உள்ளடக்கியுள்ளன.
# பட்டியாலா மக்களவைத் தொகுதி

**பட்டியாலா மக்களவைத் தொகுதி** (*Patiala Lok Sabha constituency*) என்பது வட இந்தியாவில் பஞ்சாப் மாநிலத்தில் உள்ள 13 மக்களவை (பாராளுமன்ற) தொகுதிகளில் ஒன்றாகும்.
# பட்டியாலா மக்களவைத் தொகுதி

## சட்டசபை பிரிவுகள்

பட்டியாலா மக்களவைத் தொகுதி ஒன்பது சட்டமன்றத் தொகுதிகளை (சட்டமன்றம்) உள்ளடக்கியது. இவை:
| 109 | நாபா | ப. இ. | பட்டியாலா |
| --- | --- | --- | --- |
| 110 | பட்டியாலா கிராமப்புறம் | பொது | பட்டியாலா |
| 111 | ராஜ்புரா | பொது | பட்டியாலா |
| 112 | தேரா பாஸி | பொது | எஸ்ஏஎஸ் நகர் |
| 113 | கானூர் | பொது | பட்டியாலா |
| 114 | சனூர் | பொது | பட்டியாலா |
| 115 | பட்டியாலா நகரம் | பொது | பட்டியாலா |
| 116 | சமணா | பொது | பட்டியாலா |
| 117 | சூத்ரானா | ப. இ. | பட்டியாலா |
# பட்டியாலா மக்களவைத் தொகுதி

## பாராளுமன்ற உறுப்பினர்கள்

| ஆண்டு | நாடாளுமன்ற உறுப்பினர் | கட்சி |  |
| --- | --- | --- | --- |
| 1952 | இராம் பிரதாப் கர்க் | இந்திய தேசிய காங்கிரசு |  |
| 1957 | இலாலா அச்சிந்த் ராம் |  |  |
| 1962 | சர்தார் உக்கூம் சிங் |  |  |
| 1967 | மகாராணி மொகிந்தர் கவுர் |  |  |
| 1971 | சத் பால் கபூர் |  |  |
| 1977 | குர்சரண் சிங் தோஹ்ரா | சிரோமணி அகாலி தளம் |  |
| 1980 | கேப்டன் அமரீந்தர் சிங் | இந்திய தேசிய காங்கிரசு |  |
| 1984 | சரண்ஜித் சிங் வாலியா | சிரோமணி அகாலி தளம் |  |
| 1989 | அதிந்தர் பால் சிங் | சுயேச்சை |  |
| 1991 | சாந்த் ராம் சிங்லா | இந்திய தேசிய காங்கிரசு |  |
| 1996 | பிரேம் சிங் சந்துமஜ்ரா | சிரோமணி அகாலி தளம் |  |
| 1998 |  |  |  |
| 1999 | பிரனீத் கவுர் | இந்திய தேசிய காங்கிரசு |  |
| 2004 |  |  |  |
| 2009 |  |  |  |
| 2014 | தரம் வீரா காந்தி | ஆம் ஆத்மி கட்சி |  |
| 2019 | பிரனீத் கவுர் | இந்திய தேசிய காங்கிரசு | } |
# பட்டியாலா மக்களவைத் தொகுதி

## மேலும் பார்க்கவும்

- பட்டியாலா மாவட்டம்
- மக்களவைத் தொகுதிகளின் பட்டியல்
# குடிமகான்

**குடிமகான்** (*Kudimahaan*) என்பது 2023 இல் பிரகாஷ். என் இயக்கத்தில் வெளிவந்த இந்தியத் தமிழ் நகைச்சுவை நாடகத் திரைப்படமாகும். இப்படத்தில் விஜய் சிவன், சாந்தினி, தமிழரசன், சுரேஷ் சக்ரவர்த்தி ஆகியோர் நடித்திருந்தனர். மேலும் இப்படத்தில் சேது இராமன், நமோ நாராயணா, கதிரவன், ஆனஸ்ட் ராஜ் ஆகியோர் நடித்திருந்தனர். இப்படத்திற்கு தனுஜ் மேனன் இசையமைத்திருந்தார். திரைப்படம் 2023 மார்ச் 17 அன்று வெளியிடப்பட்டது.
# குடிமகான்

## தயாரிப்பு

இப்பட முன்னோட்டச் சுவரொட்டியை இயக்குநர்கள் வெற்றிமாறன், அருண்ராஜா காமராஜ், பொன்ராம் ஆகியோர் சனவரி மாதம் வெளியிட்டனர். படத்தை சினாரியோ மீடியா ஒர்க்சு நிறுவனம் தயாரித்தது.
# குடிமகான்

## வரவேற்பு

இப்படம் 2023 மார்ச் 17 அன்று வெளியிடப்பட்டது. திரைப்பட விமர்சகர்கள், பார்வையாளர்களிடமிருந்து சிறந்த விமர்சனங்களைப் பெற்றது. *டைம்சு ஆஃப் இந்தியாவைச்* சேர்ந்த லோகேஷ் பாலச்சந்திரன் 5-இற்கு 3.5 மதிப்பீடு கொடுத்தார். மேலும் "இரண்டாம் பாதியில் ஒரு தேவையற்ற பாடலைத் தவிர, பின்னணி இசை ஒரு குறிப்பிட்ட தனித்துவத்துடன் இருந்தது" என்றும் குறிப்பிட்டார். *தினமலரின்* ஒரு விமர்சகர், என்று குறிப்பிட்டு 5 இல் 2.75 மதிப்பீட்டைக் கொடுத்தனர் *தினத்தந்தி* ஒரு விமர்சகர் "குடிப்பதால் ஏற்படும் விளைவுகளை அழுத்தமாக வெளிப்படுத்தியிருக்கலாம்" என்று எழுதினார். மாலை மலர் ஒரு விமர்சகர் 5இற்கு 3 மதிப்பீட்டை அளித்து, "சில இடங்களில் சிரிக்க வைக்காமல் சில இடங்களில் சிரிக்க வைக்க திரைக்கதை அமைத்துள்ளார்" என்று எழுதினார். சௌத் பஃஸ்டிலிருந்து கே. ஆர். மணிகண்டன் விமர்சகர், "பெரிய நட்சத்திரங்கள் இல்லை, பெரிய நகைச்சுவை நடிகர்கள் இல்லை, பெரிய நிறுவனங்கள் இல்லை, இன்னும், *குடிமகான்* மிகவும் பொழுதுபோக்காவும், உங்கள் நேரம் மற்றும் பணத்திற்கு மதிப்புள்ளதாகவும் இருந்தது." என்று எழுதினார். சினிமா விகடனிலிருந்து ஒரு விமர்சகர் கதாபாத்திரங்களை திறமையாகப் பயன்படுத்தியதற்காக எழுத்தாளரையும் இயக்குநரையும் பாராட்டினார்.
# விக்கிப்பீடியா:விக்கித்திட்டம் தாவரங்கள்/தேவைப்படும் கட்டுரைகள்

## தேடுக

1. முதற்கட்டமாக, பூக்கும் தாவரத் தொகுதிமரபு குழும முறைமை 4 இவற்றின் தாவரப்பதங்களுக்கு உருவாக்கினால் புதிய தகவற்பெட்டியை உருவாக்க உதவும்.
1. மல்லிகை இனங்களின் பட்டியலிலுள்ள உருவாக்கப்பட வேண்டிய கட்டுரைகள்.
1. *விக்கியினங்கள்* திட்டத்தின் தாவரவியலாளர்களை படங்களோடு தமிழில் உருவாக்குதல்.
1. விக்கிப்பீடியா:விக்கித்திட்டம் தாவரங்கள்/தாவரவியலாளர்
1. :en:w:Category:Articles with 'species' microformats என்பதன் ஆங்கில குறுங்கட்டுரைகளை, நுட்பத்தால் தமிழில் உருவாக்குதல்.
1. படங்கள் கட்டற்ற முறையில் பல பன்னாட்டு தாவரவியல் தளங்களில் இருக்கின்றன. எடுத்துக்காட்டு இணையப்பக்கம். பொதுவகத்தில் படங்கள் இல்லையென உறுதிசெய்த பிறகு, பொதுவகத்திலும், அவற்றின் இணைப்பினை விக்கித்தரவு திட்டத்திலும் ஏற்றல்.
1. விரிவாக்குக : தாவர வகைப்பாட்டின் பதவுரைப் பட்டியல்
1. :en:Category:Flora of Tamil Nadu என்பதில் நூறுக்கும் மேற்பட்ட தமிழ்நாடு சார்ந்த கட்டுரைகள் உள்ளன. ஆனால், தமிழில் வெகு குறைவாக உள்ளன. ஒப்பிடு::
1. [[மூலிகைப் பட்டியல் (தமிழ்நாடு) என்பதன், நூறுக்கும் மேற்பட்ட தாவரக் குடும்பங்களுக்கு கட்டுரை எழுத வேண்டும்.
1. :en:Category:Near threatened plants இதில் எவையெவை தமிழில் உள்ளன என்பதை அறிய பைத்தானில் எழுத வேண்டும். petscan கருவி rust மொழியில் இருப்பதால், அடிக்கடி செயற்படவில்லை. எனவே, பைத்தானில் எழுதியுள்ளேன்.
1. :en:Category:Critically endangered plants, :en:Category:Endangered plants :en:Category:Near threatened plants ஆகியவற்றின் ஏறத்தாழ 4000 கட்டுரைகள் தமிழில் இல்லை.
1. :en:Category:Taxonomy articles created by Polbot என்பவற்றில் இருந்து படமுள்ள கட்டுரைகளை எடுத்தல் வேண்டும்.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 14:13, 3 சனவரி 2024 (UTC)
# நவன் பஞ்சாப் கட்சி

**நவன் பஞ்சாப் கட்சி** (*Nawan Punjab Party*) என்பது பஞ்சாபில் 11 மார்ச் 2019 அன்று பட்டியாலா தொகுதியின் அப்போதைய நாடாளுமன்ற உறுப்பினரான தரம்வீர் காந்தியால் நிறுவப்பட்ட ஒரு அரசியல் கட்சியாகும்.  
2017 பஞ்சாப் சட்டப் பேரவைத் தேர்தலில் போட்டியிடுவதற்காக 2016ஆம் ஆண்டு பஞ்சாப் முன்னணியை உருவாக்கினார் தரம்வீர் காந்தி. எனினும் இவரது அணி தேர்தலில் எந்த தாக்கத்தையும் ஏற்படுத்தவில்லை. இதற்குப் பிறகு 2019-ல் பொதுத் தேர்தலுக்கு முன்பு தரம்வீர் காந்தி நவன் பஞ்சாப் கட்சியை உருவாக்கி பஞ்சாப் ஜனநாயகக் கூட்டணியில் சேர்ந்தார்
# சிரக்கடவு மகாதேவர் கோயில்

நிகழ்ச்சி]]  
**சிரக்கடவு மகாதேவர் கோயில்** என்பது தேசிய நெடுஞ்சாலை எண் 183-ன் கொல்லம் - தேனி வழித்தடத்தில் கோட்டயம் நகரம் அட்சரா நகரியிலிருந்து சுமார் 32 கி.மீ. கிழக்கிலும், &nbsp;மணிமலை-எருமேலி செல்லும் வழியில் பொன்குன்னத்திலிருந்து 3 கி.மீ. தெற்கிலும் அமைந்துள்ள ஒரு மகாதேவர் கோயிலாகும்.
# சிரக்கடவு மகாதேவர் கோயில்

## வரலாறு

இக்கோயில் சுமார் 1000 ஆண்டுகள் பழமையானதாகும். இங்குள்ள மூலவர் ஸ்வயம்பு சிவலிங்கம் ஆகும். இந்த மூலவர் வில்வ மரத்தின் கீழ் உள்ளார் ஆழ்வார்கள் காலத்தில் கட்டப்பட்டதாக நம்பப்படுகிறது. கோயிலின் கிழக்குப் பகுதியில் உள்ள குளம் (மலையாளத்தில் 'சிரா') என்றழைக்கப்படுவதால் அந்த இடம் 'சிரக்கடவு' எனப்படுகிறது.
# சிரக்கடவு மகாதேவர் கோயில்

## புராணம்

இக்கோயிலைக் கட்டிய மன்னன் தன் இறுதிக் காலத்தில் வில்வ மரத்தின் அருகே ஒரு ஆசிரமம் கட்டியுள்ளார். அவர் அங்கு தவத்தில் ஈடுபட்ட நிலையில் வில்வ மகரிஷி என்றழைக்கப்பட்டார். அவர் தவத்தில் இருந்தபோது இறைவன் அவருடைய கனவில் தோன்றினார். அவரது விருப்பப்படி மன்னர் தனது தவத்தைத் தொடர்ந்ததாகவும், பின்னர் சொர்க்கத்திற்குச் சென்றதாகக் கூறப்படுகிறது.
# சிரக்கடவு மகாதேவர் கோயில்

## கோயில் அமைப்பு

இக்கோயிலின் பலிகல்லு மிகப் பெரியதாகும். அதற்கு முன்பாக கருங்கல்லால் ஆன அழகிய சிற்பமும், ஒரு பெரிய விளக்கும் உள்ளன. பலிகல்லு பெரியதாக இருந்தாலும் , கிழக்கு கோபுரத்தின் வாயிலுக்கு அருகில் நின்றால் இறைவனை தெளிவாகத் தரிசனம் செய்யலாம். கோயிலைச் சுற்றிலும் உள்ள மரச் சிற்பங்கள் மிகவும் கவர்ச்சிகரமாக உள்ளன. இக்கோயிலில் ஐந்து கால பூசைகள், 3 சீவேலி, தினசரி நவகம் ஆகியவை நடத்தப்பெறுகின்றன.
# சிரக்கடவு மகாதேவர் கோயில்

## திருவிழாக்கள்

முன்பெல்லாம் வாகன வசதி இல்லாதபோதும், சபரிமலைக்கு பாதயாத்திரையாக செல்லும் போதும் இந்தக்கோயிலில் தான் பக்தர்கள் தங்குவர். தங்குவார்கள். ஐயப்ப பக்தர்கள், இங்குள்ள மூலவரை ஐயப்பனின் தந்தையாகக் கருதுகின்றனர். இதனால் ஏராளமான ஐயப்ப பக்தர்கள் இக்கோவிலுக்கு வருகின்றனர். ஒவ்வொரு ஆண்டும் தாணு 24-ஆம் நாளில் சபரிமலை செல்லும் பக்தர்கள் கடந்த காலத்தில் செய்தது போல் "ஐயப்பன் பட்டு" நடத்துகின்றனர். மகாதேவர் கோவிலில் திருவிழாக் காலத்தில் நடத்தப்படும் வெலகளி மிகவும் சிறப்பு பெற்றது. இதற்காக ஐந்து வயது முதல் இருபது வயது வரையிலான குழந்தைகள் வாள் மற்றும் கேடயம் ஏந்தியபடி போர்வீரர்கள் வேடமணிந்து மேள தாளத்திற்கு ஏற்ப நடனமாடுவர். இந்த நடனம் கண்கொள்ளாக்காட்சியாக இருக்கும். "மீனாரி" இக்கோயிலின் புகழ்பெற்ற காணிக்கையாகும். புஷ்பாஞ்சலியும் இங்கு செய்யப்படுகிறது. மற்றொரு முக்கிய வழிபாடு சதுர்ஷதம் ஆகும். இது திருவிதாங்கூர் தேவசம் போர்டுக்கு சொந்தமான சுயசார்புள்ள மிகச் சில கோயில்களில் ஒன்றாகும்.
# சிரக்கடவு மகாதேவர் கோயில்

## மேலும் பார்க்கவும்

- கேரளாவின் கோவில்கள்
# இளங்குளம் தர்ம சாஸ்தா கோயில்

**இளங்குளம் தர்ம சாஸ்தா கோயில்** இந்தியாவில் கேரள மாநிலத்தில் கோட்டயம் மாவட்டத்தில் அமைந்துள்ள ஒரு இந்துக் கோயிலாகும். கோயிலின் வருடாந்திர திருவிழாவில் சுமார் 15 யானைகளுடன் கஜமேளம், ஆனையூட்டு சிறப்பாக இடம்பெறுகின்றன.
# இளங்குளம் தர்ம சாஸ்தா கோயில்

## வரலாறு

தென்னிந்தியாவின் பண்டைய வரலாற்றின் ஒரு பகுதியாக சாஸ்தா வழிபாடு கருதப்படுகிறது. இங்குள்ள மூலவர் 800 ஆண்டுகள் பழமையானது என்று நம்பப்படுகிறது. கோயில் நிர்வாகம் எடப்பாடி அரச குடும்பத்தின் கீழ் இருந்தது. முடியாட்சிக்குப் பின், 1978 ஆம் ஆண்டு வரை உள்ளூர் நிலப்பிரபுக்கள், கரயோகம் நாயர் சர்வீஸ் சொசைட்டி ஆகியோர் மூலமாக கோயில் நிர்வகிக்கப்பட்டது. பின்னர் அது பல்வேறு இந்து பிரிவுகளைச் சேர்ந்த உறுப்பினர்களைக் கொண்ட ஒரு பரந்த குழுவிற்கு மாற்றம் செய்யப்பட்டது. 2018ஆம் ஆண்டில் நடைபெற்ற ஒரு பெரிய மறுசீரமைப்பின்போது கருவறையைச் சுற்றியுள்ள வெளிப்புற அமைப்பு *சுத்தம்பலம்* அகற்றப்பட்டது. 5 ஆண்டுகளுக்குப் பிறகு, ஜனவரி 2023இல், முழுக்க முழுக்க கல், மரம் மற்றும் செம்புகளால் ஆன புதிய கோயில் கட்டப்பட்டது. காலங்காலமாக நிலைத்து நிற்கும் வகையில் கட்டப்பட்ட இக்கோயில் கிராமத்தின் வரலாற்றில் ஒரு மைல்கல்லாகும்.
# இளங்குளம் தர்ம சாஸ்தா கோயில்

## கஜமேளம்

கோயில் திருவிழாவின் கடைசி நாளன்று கோயிலின் கிழக்குப் *பந்தலில்* *கஜமேளாவும்*, தொடர்ந்து புகழ்பெற்ற *ஆனையூட்டும்* நடத்தப்படுவது வழக்கம். அப்போது யானைகளுக்கு பழங்கள், விதைகள் கலந்த அரிசி உருண்டை வழங்கப்படுகிறது.
# கியோர்கெசு குசேனைரே

**கியோர்கெசு குசேனைரே** (*Georges Cuisenaire*) (1891–1975) பெல்ஜிய நாட்டைச் சேர்ந்தவர். இவர் இசை மற்றும் கணித ஆசிரியராவார். கணிதத்தை எளிதாகப் புரிந்துகொண்டு கற்க உதவும் குசேனைரே கோல்கள் இவரது கண்டுபிடிப்பாகும். இவர் **எமிலி கியோர்கெசு குசேனைரே** (*Emile-Georges Cuisenaire*) எனவும் அழைக்கப்பட்டார்,
# கியோர்கெசு குசேனைரே

## வாழ்க்கை

பெல்ஜியத்திலுள்ள மான்சு நகரின் 'ராயல் கன்சர்வேட்டரி ஆஃப் மியூசிக்' கல்லூரியில் இசைத்துறையில் இளங்கலைப் பட்டப்படிப்பை முடித்தார். அங்கு, வயலின் இசையில் முதல் பரிசைப் பெற்றார். 1912 ஏப்ரல் 26 முதல் பெல்ஜியத்தின் துயின் கிராமத்தில் தொடக்கப் பள்ளி ஆசிரியராகப் பணிபுரிந்தார்.
# கியோர்கெசு குசேனைரே

## குசேனைரே கோல்கள்

1945 இல் தனது பல ஆண்டுகள் அனுபவத்தையும் சோதனைகளையும் பயன்படுத்திக் கணிதத்தை விளையாட்டாகக் கற்றுக்கொள்ளக்கூடிய குசேனைரே கோல்களைக் கண்டுபிடித்தார். இக்கோல்கள் வெவ்வேறு வண்ணம் தீட்டப்பட்ட வெவ்வேறு நீளங்கள் கொண்ட மரக்கோல்களாகும். 1951 இல் பெல்ஜியத்தில் இக்கோல்களைப் பயன்படுத்தும் முறைகளடங்கிய கையேட்டின் (*எண்களும் நிறங்களும்*-*Numbers and Colours*)  
இக்கோல்கள் கணிதத்தைக் கற்கும் முறைகுறித்த விழிப்புணர்வையும் மாற்றத்தையும் கல்வியாளர்களிடம் ஏற்படுத்தியது. பல நாடுகளில் ஆயிரக்கணக்கானா ஆசிரியர்கள் இக்கோல்களைத் தமது வகுப்பறைகளில் பயன்படுத்தலாயினர்.
# கியோர்கெசு குசேனைரே

## சிறப்புகள்

ஜனவரி 11, 1968 இல் குசேனைரேவுக்கு பெல்ஜியத்தின் பழம்பெரும் சிறப்பு விருதான "ஆர்டர் ஆஃப் லியோபோல்டு" வழங்கப்பட்டது. 1973 இல் குசேனைரே கோல்களைக் கணிதம் கற்க உதவும் கருவியாகப் பரிந்துரைத்ததோடு, கணிதக் கல்வித் திட்டங்களை இம்முறையை அடிப்படையாகக்கோண்டு சீரமைக்கவும் கேட்டுக்கொண்டது.
# முட்டாசு

**முட்டாசு** என்பது தமிழ்நாட்டில் தேனி மாவட்டம் உள்ளிட்ட தென் தமிழகத்தில் மிகவும் பிரபலம் வாய்ந்த இனிப்பு ஆகும். இம்மாவட்டத்திலுள்ள தேநீர்க் கடைகளில் இந்த இனிப்பு கிடைக்கும். இது தேன்குழல் முறுக்கு போன்று காணப்பட்டாலும், சுவையால் இது வேறுபட்டது.  
முட்டாசு புழுங்கல் அரிசி, பச்சரிசி மற்றும் உளுந்து முதலான பொருட்களை அடிப்படையாகக் கொண்டு தயாரிக்கப்படுகிறது. இவை மூன்றும் தனித்தனியாக சுமார் 2 மணி நேரம் ஊறவைத்து பின்னர் ஒன்றாக அரைக்கவேண்டும். பாத்திரம் ஒன்றில் கருப்பட்டியினை நன்கு பாகு பதத்தில் காய்ச்சி எடுத்து வைத்துக்கொள்ள வேண்டும். அரைத்தெடுத்த மாவினை எண்ணெய்ச் சட்டியில் சூடான காய்ச்சிய எண்ணெய்யில் முறுக்கு போன்று வார்த்து வறுத்தெடுத்து வறுத்த முட்டாசினை காய்ச்சிய கருப்பட்டி பாகில் இட்டு 10 நிமிடங்கள் கழித்து உண்ணலாம். சுக்கு, மிளகு சேர்த்துக் காய்ச்சிய கருப்பட்டிப் பாகின் சுவையினை அதிகரிக்கலாம்.
# முட்டாசு

## புகழ்

முட்டாசின் சுவை குறித்து அர்ஜீன் நடித்த முதல்வன் படப்பாடலான அழகனா ராட்சசியேயில் “முட்டாசு” வார்த்தையிலே என்ற வரிகள் மூலம் அறியலாம்.
# கிறிசுடோபர் பி. டோனன்

**கிறிசுடோபர் பி. டோனன் (***Christopher B. Donnan***)** தொல்பொருள் ஆராய்ச்சியாளர் ஆவார். இவர் ஐம்பது ஆண்டுகளுக்கும் மேலாக பண்டைய பெருவின் மோசே நாகரிகத்தை ஆராய்ச்சி செய்துள்ளார்.பெருவியன் தொல்பொருள் பிரசுர நோக்கங்களுக்காக மோசே கலைப்படைப்புகளை புகைப்படம் எடுப்பதற்காக உலகம் முழுவதும் பயணம் செய்தார். அருங்காட்சியக கலைப்பொருட்கள் மற்றும் பொது மக்களுக்கு கிடைக்காத தனிப்பட்ட சேகரிப்புகள் இரண்டையும் பதிவு செய்தார்.  
எழுத்து அல்லது களப்பணியில் ஈடுபடாத போது, டோனன் கலிபோர்னியாவில் உள்ள இலாசு ஏஞ்சல்சு பல்கலைக்கழகத்தில் பேராசிரியராக மானுடவியல் பாடம் கற்பித்தார். போலர் அருங்காட்சியகத்தின் இயக்குநராகப் பணியாற்றினார். இதையடுத்து ஓய்வு பெற்று விட்டார்.
# கிறிசுடோபர் பி. டோனன்

## வெளியீடுகள்

- *பெருவின் மோசே பள்ளத்தாக்கின் பண்டைய புதைக்கப்பட்ட வடிவங்கள்* . டெக்சாசு பல்கலைக்கழக அச்சகம், 1978.
- *மோச் அய்கானோகிராபியில் புதையல் கருப்பொருள்* . மரபியல் வெளியீட்டு நிறுவனம், 1979.
- *பண்டைய பெருவின் மட்பாண்டங்கள்* . கலிபோர்னியா பல்கலைக்கழகம் இலாசு ஏஞ்சல்சு, 1993.
- *ஆண்டிஸில் ஆரம்பகால சடங்கு கட்டிடக்கலை* . மரபியல் வெளியீட்டு நிறுவனம், 1985.
- *மோசே கலை மற்றும் உருவப்படம்* . கலிபோர்னியா பல்கலைக்கழகம், 1976.
- *பெருவின் மோசே கலை: கொலம்பியனுக்கு முந்தைய குறியீட்டு தொடர்பு* . கலிபோர்னியா பல்கலைக்கழகம் இலாசு ஏஞ்சல்சு, 1999.
- *மோசே பைன்லைன் ஓவியம்: அதன் பரிணாமம் மற்றும் அதன் கலைஞர்கள்* . கலிபோர்னியா பல்கலைக்கழகம் இலாசு ஏஞ்சல்சு, 1999.
- *பெருவின் சாண்டா பள்ளத்தாக்கின் மோச்சே ஆக்கிரமிப்பு* . கலிபோர்னியா பல்கலைக்கழகம், 1973.
- *பண்டைய பெருவில் இருந்து மோசே உருவப்படங்கள்* . டெக்சாசு பல்கலைக்கழக அச்சகம், 2003.
- *டோசு கபேசாசில் உள்ள மோசே கல்லறைகள்* . கோட்சன் தொல்லியல் நிறுவனம், 2007.
- *பசட்னாமு பேப்பர்சு* . கலிபோர்னியா பல்கலைக்கழகம் இலாசு ஏஞ்சல்சு, 1986.
# கவின்புரம் தேவி கோயில்

**கவின்புரம் தேவி கோயில்** இந்தியாவில் கேரளாவில், கோட்டயம் மாவட்டத்தில் பாலா, ராமாபுரம் நகரங்களுக்கு அருகில் அமைந்துள்ளது. மூலவராக சிவனும்,பார்வதியும் உள்ள நிலையில் இக்கோயில் தனித்துவம் பெறுகிறது.
# கவின்புரம் தேவி கோயில்

## திருவிழாக்கள்

பொதுவாக டிசம்பர் கடைசி வாரத்தில் தாணு மாதத்தின் 12 மற்றும் 13 வது நாட்களில் "கவின்புரம் தாலப்பொலி" என்ற முக்கிய திருவிழா கொண்டாடப்படுகிறது. இது இரவில் எண்ணெய் விளக்குகளை ஏந்தி நீண்ட ஊர்வலமாகச் செல்லப்படுகின்ற நிகழ்வு இவ்விழாவின்போது நிகழும். இதில் பங்கேற்பதற்காக பல்வேறு பகுதிகளில் இருந்தும் மக்கள் கோயிலுக்கு வருகின்றனர். இங்கு "பொங்கலா" மற்றும் "நாரங்கா விளக்கு" ஆகிய விழாக்கள் "விரிச்சிகோம்" மாதத்தில் கொண்டாடப்படுகின்றன.
# நவோமி பெயின்

**நவோமி பெயின் (***Naomi Payne***)** தொல்பொருள் ஆராய்ச்சியாளர் மற்றும் ரோமானிய பொருள் கலாச்சாரத்தில் ஒரு குறிப்பிட்ட ஆர்வத்துடன் பணியாற்றிய கண்டுபிடிப்பு நிபுணர் ஆவார். 2003 ஆம் ஆண்டு பிரிசுடல் பல்கலைக்கழகத்தில் "பாத் வெல்சு மற்றும் சாலிசுபரி பிசப்களின் இடைக்கால குடியிருப்புகள்" என்ற தலைப்பில் என்ற ஆராய்ச்சிக்காக இவருக்கு முனைவர் பட்டம் வழங்கப்பட்டது. எக்சிடெர் பல்கலைக்கழகத்தில் ஆராய்ச்சி கூட்டாளியாக இருந்தார். மேலும் 2021 ஆம் ஆண்டு மார்ச் மாதம் 25 ஆம் தேதியன்று இலண்டனின் பழங்கால சங்கத்தின் பெலோவாக தேர்ந்தெடுக்கப்பட்டார்.
# நவோமி பெயின்

## வெளியீடுகளைத் தேர்ந்தெடுக்கவும்

- பெய்ன், என். 2019. "வெண்கல வயது, ரோமானோ-பிரிட்டிசு மற்றும் ஆங்கிலோ-சாக்சன் இறுதி சடங்குகள் சிரென்செசுடர் முதல் பேர்போர்ட் புதைக்கப்பட்ட மின்சார கேபிள் பாதையில் உள்ளது", *பிரிசுடல் மற்றும் க்ளௌசெசுடர்சைர் தொல்பொருள் சங்கத்தின் பரிவர்த்தனைகள்*
- கியூசு, எசு., பெய்ன், என். மற்றும் ரெயின்பேர்ட், பி. 2017. "சால்ட் ஆஃப் தி கார்த்: புரிந்து கொள்ளுதல் தி ப்ரிக்வேடேசு ப்ரம் எ லேட்டர் ரோமானோ-பிரிட்டிசு சால்டர்ன் அட் பைட் டிரோவ், வூலாவிங்டன், சோமர்செட் அருகில்", *பிரிட்டானியா* 48, 117–133.
- காப்சன், எம்.எசு,பெய்ன், என்.,கசின்சு, சே. மற்றும் பால்க்னர், என். மற்றும் பலர். 2014. "எ மிடில் ஆங்கிலோ-சாக்சன் குடியேற்றம்", *டிக்கிங் செட்சுபோர்டில்: ஒரு மக்கள் தொல்லியல்* . குரோமர்: பாப்பிலேண்ட், 79–136.
# கொடுங்கூர் தேவி கோயில்

**கொடுங்கூர் தேவி கோயில்** இந்தியாவின் கேரளாவில் உள்ள கொடுங்கூரில் அமைந்துள்ள ஒரு புகழ்பெற்ற கோயிலாகும். இக்கோயிலின் மூலவர் கொடுங்கூரம்மா ஆவார். இக்கோயில் 200 ஆண்டுகளுக்கு மேலான கோயிலாகக் கருதப்படுகிறது. முதலில் மடத்தில் குடும்பத்தைச் சேர்ந்தவர்களின் நிர்வாகத்தில் இருந்த இக்கோயில், பின்னர் திருவிதாங்கூர் தேவஸ்வத்தால் எடுத்துக் கொள்ளப்பட்டது.
# கொடுங்கூர் தேவி கோயில்

## விழாக்கள்

இக்கோயிலில் மீனம் மாதம் பூரம் நட்சத்திரத்தில் முக்கிய விழா கொண்டாடப்படுகிறது. 10 நாள் விழா காவடியாட்டத்திற்குப் பெயர் பெற்றதாகும்.
# கொழா நரசிம்மசுவாமி கோயில்

**கொழா நரசிம்மசுவாமி கோயில்** (ஆங்கிலம்: *Kozha Sree Narasimhaswami Temple*), இந்தியாவின் கேரளா மாநிலம் கோட்டயம், குறவிலங்காடு கிராமத்தில் உள்ள கோழா என்னுமிடத்தில் உள்ள ஒரு இந்துக் கோயிலாகும். இக்கோயிலின் மூலவர் இந்துக் கடவுளான விஷ்ணுவின் நான்காவது அவதாரமான நரசிம்மர் ஆவார்.
# கொழா நரசிம்மசுவாமி கோயில்

## அமைவிடம்

இக்கோயில் கோட்டயத்தின் வடகிழக்கில் இருந்து சுமார் 23 கி.மீ. தொலைவிலும் புனித யாத்திரைத் தலமான வைக்கத்தின் கிழக்கில் 27 கி.மீ. தொலைவிலும் உள்ளது.
# கொழா நரசிம்மசுவாமி கோயில்

## வரலாறு

கேரளாவில் உள்ள சுயம்புவாகத் தோன்றிய நரசிம்மரின் சிலை இது ஒன்றுதான் என்று நம்பப்படுகிறது.
# கொழா நரசிம்மசுவாமி கோயில்

## மேலும் பார்க்கவும்

- கேரளாவின் கோவில்கள்
# ஜெகன்னாத் பிரசாத்

**ஜெகன்னாத் பிரசாத்** (*Jagannath Prasad*) ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்திய தேசிய காங்கிரசைச் சேர்ந்த அரசியல்வாதி ஆவார். இவர் 1984-ல் உத்தரப் பிரதேசத்தில் உள்ள மோகன்லால்கஞ்சிலிருந்து இந்திய நாடாளுமன்றத்தின் கீழவையான மக்களவைக்கு உறுப்பினராகத் தேர்ந்தெடுக்கப்பட்டார்.
# சீம் மண்டலம்

க்கு தென்கிழக்கில் உள்ள சீம் மண்டலத்தின் அமைவிடம் (பச்சை-நீல நிறத்தில்)]]
**சீம் மண்டலம்** (எபிரேய: מרחב התפר) என்பது அரபு-இஸ்ரேல் போரின் போது இஸ்ரேலால் ஜோர்தானிடமிருந்து ஆக்கிரமிக்கப்பட்ட பகுதியாகும். இது மேற்குக் கரையின் தெற்கில் உள்ளது. இப்பகுதியில் அரேபியர்களும், இஸ்ரேலியக் குடியிருப்புகளும் உள்ளது..2006ம் ஆண்டு நிலவரப்படி, இம்மண்டலத்தில் பெரும்பான்மையாக 3,81,000 பேர்கள் கொண்ட யூதக்குடியேற்றங்களும் மற்றும் 57,000 பாலஸ்தீனர்கள் உள்ளனர். இம்மண்டலம் மேற்குக் கரையின் மற்ற பகுதிகளிலிருந்து முள்வேலிகள், சுவர்கள் மற்றும் அகழிகளால் பிரிக்கப்பட்டுள்ளது. யூதர்கள் தவிர்த்து பிற சமயத்தவர்கள் எளிதில் அணுக முடியாத அள்விற்கு சீம் மண்டலம் பாதுகாப்பாக உள்ளது. சீம் மண்டலம், இஸ்ரேல் பாதுகாப்புப் படைகளால் தொடர்ந்து கண்காணிக்கப்படுகிறது. யூதர் அல்லாதவர்கள் இம்மண்டலத்தில் வாகனங்களில் பயணிக்க முன் அனுமதி பெற வேண்டும்.
# சீம் மண்டலம்

## அமைவிடம்

சீம் மண்டலத்தின் மேற்கில் ஜோர்தான், வடக்கில் மேற்குக் கரை, கிழக்கிலும், தெற்கிலும் இஸ்ரேல் எல்லைகளாக உள்ளது. இது சாக்கடலைச் சுற்றியுள்ள பகுதிகளாகும்.
# மதன் திலாவர்

**மதன் திலாவர்** (*Madan Dilawar*) ஓர் இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் இராம்கஞ்ச் மண்டி சட்டமன்றத் தொகுதியைப் பிரதிநிதித்துவப்படுத்துகிறார். திலாவர் பாரதிய ஜனதா கட்சியின் உறுப்பினராக உள்ளார். மதன் இராசத்தான் சட்டமன்றத்திற்கு 2018ஆம் ஆண்டு நடைபெற்ற தேர்தலில் இராம்கஞ்ச் மண்டி சட்டமன்றத் தொகுதியில் பாஜக வேட்பாளராகப் போட்டியிட்டு 12879 வாக்குகள் கூடுதலாகப் பெற்று வெற்றி பெற்றார்.
# கோபிசந்த் மீனா

**கோபிசந்த் மீனா** (*Gopichand Meena*)(பிறப்பு 15 சூலை 1975) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். இவர் பாரதிய கட்சியினைச் சார்ந்தவர். மீனா 2018ஆம் ஆண்டு நடைபெற்ற இராசத்தான் சட்டமன்றத் தேர்தலில் ஜகாசுபூர் தொகுதியில் போட்டியிட்டு இராசத்தான் சட்டமன்ற உறுப்பினராகத் தேர்ந்தெடுக்கப்பட்டார்.
# மர்சான் மசுகூர்

**மர்சன் மசுகூர்** (*Marjan Mashkour***)** தொல்பொருள் ஆராய்ச்சியாளரும் அறிவியல் ஆராய்ச்சிக்கான பிரெஞ்சு தேசிய மையத்தின் உறுப்பினருமாவார். இவர் விலங்கியல் துறையில் நிபுணத்துவம் பெற்ற முதல் ஈரானியர் ஆவார். ஈரான், அருகிலுள்ள கிழக்கு நாடுகளில் பல துறைகளிலும் ஆய்வக திட்டங்களிலும் ஈடுபட்டுள்ளார்.
# மர்சான் மசுகூர்

## ஆய்வறிக்கை

2001 இல் முதலாவது பாரிசு சோர்போன் பல்கலைக்கழகத்தில் விலங்கியல் தொல்லியல் துறையில் முனைவர் பட்டம் பெற்றார். இவரது ஆய்வறிக்கை "*ஈரானின்* *கசுவின் சமவெளியில் புதிய கற்காலம் முதல் இரும்பு வயது வரை வேட்டையாடுதல், இனப்பெருக்கம் செய்தல்* ஆகும்*. *மேலும் ஈரானின் சாகே, கப்ரெசுதான், சாக்சாபாத் ஆகிய இடங்களிலும் தொல்பொருள் ஆய்வு மேற்கொண்டார். கசுவின் மாகாண சமவெளியில் "இரும்புக் காலம் முதல் புதிய கற்காலம் வரை வேட்டையாடுதல் மற்றும் விவசாயம் ஆகியவற்றிலும் ஆராய்ச்சி மேற்கொண்டார்.
# மர்சான் மசுகூர்

## ஆராய்ச்சி ஆர்வங்கள்

மசுகூர் மார்க் பீச்சுடன் இணைந்து 'பழங்காலம் அருகிலுள்ள கிழக்கு விலங்கியல் தொல்பொருளியல்' தொகுப்பு உட்பட, அருகாமை கிழக்கின் தொல்பொருளியல் பற்றிப் பரவலாக வெளியிட்டுள்ளார். இவரது ஆராய்ச்சி ஆர்வம் சக்ரோசு மலைத்தொடர்களின் பிற்பகுதியில் உள்ள பழைய கற்கால விலங்கினங்கள் மற்றும் ஈரானில் காட்டு ஆட்டின் வளர்ப்பு ஆகும். 2006 ஆம் ஆண்டு ஆராய்ச்சி பண்டைய ஈரானிய பீடபூமியில் பன்றிகள் மற்றும் பன்றிகளின் பங்கை மையமாகக் கொண்டது. கழுதையின் தோற்றம் பற்றிய புதிய கூட்டு ஆராய்ச்சியையும் இவர் வெளியிட்டுள்ளார். சமீபத்திய ஆராய்ச்சி, அருகிலுள்ள கிழக்கில் நாய்களை வளர்ப்பது குறித்து ஆய்வு செய்துள்ளார். பண்டைய விலங்குகளின் இயற்பியல் தன்மையை ஆராய்வதுடன், மசுகூர் பண்டைய காலங்களில் மந்தைகள் எவ்வாறு நடந்துகொண்டிருக்கலாம் என்பதையும் ஆராய்கிறார். இது பேலியோ உணவு முறை குறித்த இவரது பரந்த ஆராய்ச்சிக்கு வழிவகுத்தது. பண்டைய கேனிட்களில் உள்ள கோட் நிற மாறுபாட்டைப் பார்க்கும் ஆராய்ச்சிக்கு மேலும் வழிவகுத்தது. அவர் ஈரானின் தேசிய அருங்காட்சியகத்திற்கு உயிரியல் தொல்லியல் மையத்தை நிறுவ உதவுகிறார். சாக்ரோசு பழைய கற்கால அருங்காட்சியகத்தை அமைப்பதில் ஈடுபட்டார். ஈரானின் தேசிய அருங்காட்சியகத்திற்கு எலும்புகளின் அமைப்பு பற்றிய ஆய்வு சேகரிப்புகளில் "ஈரானிய பீடபூமியில் மனித மற்றும் விலங்கு தொடர்புகள் பற்றிய ஆராய்ச்சியை *"ஈரான் தேசிய அருங்காட்சியகத்தின் எலும்புகளின் அமைப்பு பற்றிய ஆய்வு துறையால் நடத்தப்பட்ட ஆராய்ச்சி"* என்ற தலைப்பில் இவர் தொகுத்துள்ளார், இத்தொகுப்பு 2021 ஆம் ஆண்டு வெளியிடப்பட்டது.
# மர்சான் மசுகூர்

## அகழ்வாராய்ச்சிகள்

''மசுகூர் தோண்டிய அல்லது ஆய்வு செய்த இடங்கள் மற்றும் பகுதிகள்:
- யாப்தே குகை, உலுரித்தான், ஈரான்
- மேல் கூசித்தான், தென்மேற்கு ஈரான்
- கசுவின் சமவெளி, ஈரான்
- தர்பந்த் குகை, ஈரான்
- சேராபாத் உப்புச் சுரங்கம், ஈரான்
- வெசுமே குகை, மேற்கு ஈரான்
# அங்கத் சிங்

**அங்கத் சிங் சைனி** (*Angad Singh Saini*) இந்தியாவைச் சேர்ந்த ஓர் அரசியல்வாதியாவார். 1990ஆம் ஆண்டில் இவர் பிறந்தார். காங்கிரசு கட்சியை பிரதிநிதித்துவப்படுத்தும் ஓர் அரசியல்வாதியாகவும் பஞ்சாபின் நவான்சகர் மாவட்டத்தைச் சேர்ந்த ஒரு தொழிலதிபராகவும் இவர் அறியப்படுகிறார். 2017ஆம் ஆண்டில் இவருடைய 26ஆவது வயதில், பஞ்சாப் சட்டப் பேரவைக்கு தேர்ந்தெடுக்கப்பட்ட இளம் உறுப்பினர்களில் ஒருவரானார். உத்தரப் பிரதேச சட்டமன்ற உறுப்பினராக இருந்த அதிதி சிங்கை மணந்து கொண்டார்.  
**நவான் சகர் சட்டமன்றத் தொகுதியை** தில்பாக் சிங், ஆறு முறை பிரதிநிதித்துவப்படுத்தினார். பின்னர் தில்பாக் சிங்கின் மருமகன் பிரகாசு சிங் 2002ஆம் ஆண்டில் வெற்றி பெற்றார். பிரகாசு சிங் 2007ஆம் ஆண்டில் அந்த இடத்தை இழந்தார். இதே ஆண்டு புற்றுநோயால் பாதிக்கப்பட்டு 2010ஆம் ஆண்டில் இறந்தார். அங்கத் சிங் பிரகாசு சிங்கின் மகன் ஆவார். இவர் தனது தாயார் குர் இக்பால் கவுரைத் தொடர்ந்து நவான்சகர் தொகுதியிலிருந்து சட்டமன்ற உறுப்பினர் ஆனார்.
# தவ்கீது இரிதோய்

**தவ்கீது இரிதோய்** (*Towhid Hridoy*, பிறப்பு: 9 திசம்பர் 1999) வங்காளதேசத் துடுப்பாட்டாளர் ஆவார். இவர் 2017 அக்டோபரில் தனது முதல்-தர துடுப்பாட்டப் போட்டியில் விளையாடினார்.
# தவ்கீது இரிதோய்

## பன்னாட்டுத் துடுப்பாட்டம்

பெப்ரவரி 2023 இல், தவ்கீது வங்காளதேசத்தின் பன்னாட்டு ஒருநாள் (ப.ஒ.நா) அணியில் இங்கிலாந்துக்கு எதிராக விளையாட சேர்க்கப்பட்டார். 2023 மார்ச்சில், பன்னாட்டு இருபது20 (இ20ப) அணியில் சேர்க்கப்பட்டார். தனது முதலாவது பன்னாட்டு ஒருநாள் போட்டியை அயர்லாந்துக்கு எதிராக 2023 மார்ச் 18 இல் விளையாடி, 92 ஓட்டங்களைப் பெற்றார்.  
2023 இல் தவ்கீது லங்கா பிரிமியர் லீக் யாழ்ப்பாணம் கிங்சு அணியில் விளையாட ஏலத்தில் வாங்கப்பட்டார். தனது முதல் போட்டியில் 39 பந்துகளுக்கு 54 ஓட்டங்கள் குவித்தார்.
# பெலிக்சு சார்டியாக்சு

**பெலிக்சு சார்டியாக்சு** (*Félix Sartiaux*) (1876-1944) பிரெஞ்சு நாட்டினைச் சேர்ந்த பொறியியலாளர் மற்றும் அமெச்சூர் தொல்பொருள் ஆராய்ச்சியாளர் ஆவார். இவர் போசியா படுகொலையை நேரில் பார்த்தார்.
எரிகிறது. சார்டியாக்சு புகைப்படம் எடுத்தார்.]]
சார்டியாக்சு பாலிடெக்னிக்கில் பட்டம் பெற்றவர் ஆவார். பிரெஞ்சு வடக்கு ரயில்வே நிறுவனத்தில் இயக்குநராக இருந்தார். 1913 ஆம் ஆண்டில், பண்டைய நகரமான ஓல்ட் போசியாவில் தொல்பொருள் அகழ்வாராய்ச்சிகளை மேற்கொள்ள பிரெஞ்சு அரசால் நியமிக்கப்பட்ட அன்த்தோலியா தீபகற்பத்திற்கு பயணம் செய்தார். 1914 ஆம் ஆண்டு போசியாவிற்கு இவர் மேற்கொண்ட இரண்டாவது பணியின் போது, இவரும் இவரது அகழ்வாராய்ச்சிக் குழுவும் சார்டியாக்சின் புகைப்படங்கள், குறிப்புகள் மற்றும் கடிதங்கள் பல்வேறு காப்பகங்களில் கண்டுபிடிக்கப்பட்டு 2008 ஆம் ஆண்டு மற்றும் 2012 ஆம் ஆண்டுகளில் கிரேக்க புகைப்பட வரலாற்று ஆசிரியர் காரிசு யாகோமிசு ( மூலம் வெளியிடப்பட்டது.)
# எல். பி. சிறீராம்

**எல். பி. ஸ்ரீராம்** (*L. B. Sriram*) (பிறப்பு லங்கா பத்ராத்ரி சிறீ ராமச்சந்திர மூர்த்தி; 30 மே 1952) ஓர் இந்திய நடிகரும், நகைச்சுவை நடிகரும், எழுத்தாளரும், நாடக ஆசிரியரும், தயாரிப்பாளரும் ஆவார். இவர் முக்கியமாக தெலுங்குத் திரைப்படங்கள் மற்றும் தெலுங்கு நாடகங்களில் துன்பயியல் நாடகங்களுக்காக அறியப்படுபவர். இவர் *கோகிலா* (1990) என்ற திரைப்படத்தின் மூலம் உரையாடல் எழுத்தாளராக அறிமுகமானார்.  
*லைஃப் இஸ் பியூட்டிஃபுல் கிரியேஷன்ஸ்* என்ற தயாரிப்பு நிறுவனத்தை இவர் தொடங்கினார். தொடர்ந்து இவர் *சாலா பாகுந்தி* (2000), *அம்மோ!* ,*ஒகடோ தரீக்கு* (2000), *ஆசாத்* (2000), *ஹனுமான் ஜங்ஷன்* (2001), *இட்லு ஸ்ரவாணி சுப்ரமண்யம்*, (2001), *ஆதி* (2002), *தில்* (2003), சத்ரபதி (2005), *ஏவாடி கோல வாடிதி* (2005), ஸ்டாலின் (2006) ), *சீமா சாஸ்திரி* (2007), *காம்யம்* (2008), *சொந்த ஊரு* (2009), யுவடு (2014), *லெஜண்ட்* (2014) மற்றும் *சரியோனுடு* (2016) போன்ற படைப்புகளில் கிட்டத்தட்ட 500 படங்களில் பல்வேறு வேடங்களில் நடித்தார். தெலுங்குத் திரைபடங்கலில் சிறந்த நடிகர்களில் ஒருவராகக் கருதப்படும் சிறீராம், ஐந்து முறை நந்தி விருதுகளை வென்றுள்ளார். *அம்ருதம்* தொலைக்காட்சித் தொடரின் தொடர்ச்சியான *அம்ருதம் த்விதீயம்* என்ற வலைத் தொடரில் ஆஞ்சிநேயுலுவாக நடித்தார்.
# கலேப் கத்தேக்னோ

**கலேப் கத்தேக்னோ** (*Caleb Gattegno*) (1911–1988) ஒரு எகிப்திய உளவியலாளர், கணிதக் கல்வியாளர், கண்டுபிடிப்பாளர் மற்றும் எழுத்தாளர். இவர் இருபதாம் நூற்றாண்டின் முக்கியக் கணிதக் கல்வியாளர்களுள் ஒருவராகக் கருதப்பட்டார். கணிதம் மற்றும் அந்நிய மொழிகளைப் பயிற்றுவிப்பதற்கு மௌன வழி, வண்ணச் சொற்கள் போன்ற புதிய முறைகளை அறிமுகப்படுத்தியவர். இந்த அணுகுமுறைகளுக்குத் தேவைப்பட்ட கருவிகளையும் உருவாக்கியதோடு, கல்வி மற்றும் மனித மேம்பாடு தொடர்பான 120 க்கும் மேற்பட்ட நூல்களையும் நூற்றுக்கும் மேற்பட்ட கட்டுரைகளையும் எழுதியுள்ளார்.
# கலேப் கத்தேக்னோ

## பின்னணி

எகிப்தின் அலெக்சாந்திரியாவில் நவம்பர் 11, 1911 இல் கத்தேக்னோ பிறந்தார். இவருடைய தந்தை ஒரு எசுப்பானிய வணிகர். கத்தேக்னோவுடன் சேர்த்து மொத்தம் ஒன்பது குழந்தைகள். வறுமையின் காரணமாக கத்தேக்னோவும் அவருடன் பிறந்தவர்களும் இளமையிலேயே வேலைக்குச் செல்ல வேண்டியிருந்தது. கத்தேக்னோ முறையானப் பள்ளிக்கல்வியைப் பெற முடியவில்லை. அவரது 14 ஆவது வயதில் அவராகவே கற்றுக்கொள்ளத் துவங்கினார். அவரது 20 ஆவது வயதில் கெய்ரோவின் மார்செய்லீ பல்களைக்கழகத்தில் தேர்வுகள் எழுதி, இயற்பியல் மற்றும் வேதியியலில் ஆசிரியப்பணிக்கானத் தகுதியைப் பெற்றார். லிவர்பூல் பல்கலைக்கழகம், இலண்டன் பல்கலைக்கழகம் உட்பட்டப் பல பல்கலைக்கழகங்களில் பணிபுரிந்தார்.
# கலேப் கத்தேக்னோ

## கற்பிக்கக்கூடியது விழிப்புணர்வு மட்டுமே

கத்தேக்னோவின் கருத்துப்படி மனிதர்களுக்குக் கற்பிக்கப்பட வேண்டியது, விழிப்புணர்வு மட்டுமே. கற்றல் பாதையில் பலவிதமான விழிப்புணர்களைப் பெறவேண்டும்.
கற்றுக் கொள்ள வேண்டிய புதியதொன்று உள்ளது என்பதை அறிந்துகொள்வதே முதாலது விழிப்புணர்வாகும். புதிய கருத்து தொடர்புடைய விவரங்களை அனுபவிப்பதன் மூலம் தெரிந்து கொள்வதே இரண்டாவதாகும்.  
எடுத்துக்காட்டாக, "2+2=4," என்று மாணவர்களை எழுதமட்டுமே கூறாமல்,
கோல்களைக் கொண்டு எண் 4 ஐ வெவ்வேறுவிதங்களில் அமைக்குமாறு செய்தால் அவர்கள் 4 என்ற எண் எவ்வாறு எண்களின் சேர்ப்பாக அமையும் எண்பதை எளிதாகப் புரிந்துகொள்வார்கள். இதேபோல பிற எண்களையும் எவ்வாறு பகுப்பது, சேர்ப்பது என்பதையும் தெரிந்து கொள்வார்கள்.  
புதுப்புது கருத்துகள் மற்றும் பொருட்களைப் பற்றிய விழிப்புணர்வு தொடர்ந்து ஏற்பட்டுக்கொண்டே இருக்கும். முக்கியமான சிலவற்றைப் புரிந்துகொள்ளும்போது அந்த உணர்வானது "ஆ!" என்ற சத்தத்தின் மூலமாக வெளிப்படும். வாழ்க்கையில் ஒவ்வொரு நாளும் பலப்பல விவரங்களை மிகவும் விரைவாக நாம் உணர்கிறோம். நமது வாழ்க்கை முழுவதுமே தொடரும் விழிப்புணர்வுகளால் ஆனதாக உள்ளது. ஏதேனுமொன்றைப் பற்றி உணரும்வரை அது தெரியாத ஒன்றாகவே இருக்கிறது. அறிந்த பின்னர் அதற்கு நாம் அதிகம் கவனம் தருவதில்லை. உணர்தலும் கற்றுக்கொள்ளலும் விழிப்புணர்வின் செயல்களாகும். கற்றலின்போது ஒரு ஆசிரியரின் பங்கு மானவர்களுக்கு விவரங்களைத் தருவதல்ல; மாறாக அவர்களே அதனை உய்த்துணர்ந்து அறியச் செய்தலேயாகும்.  
காத்தேக்னோவின் கருத்துப்படி, *நான்கு படிநிலைகளில் நடைபெறுகிறது*. இந்நான்கு நிலைகளையும் விழிப்புணர்வு வாயிலாக விளக்கமுடியும்.  
**முதல் நிலை** விழிப்புணர்வின் ஒரேயொரு செயலைக்கொண்டது: கண்டறியப்படவேண்டிய புதியதொன்று உள்ளது என்பதை உணர்தல். தெரிந்துகொள்ள வேண்டியது உள்ளது என்பதை உணரும்வரை நமக்குள் கற்றலே துவங்காது.  
**இரண்டாம் நிலை**: கற்கத் துவங்கியதும் சூழலைப் புரிந்துகொள்வதற்கான தேடல் துவங்கும். நாம் தெரிந்துகொள்ள முயல்வதில் நாம் புதியவர்களாக இருப்பதாலும் வல்லுநர்கள் அல்ல என்பதாலும் நிறையப் பிழைகள் நேரக்கூடும். ஆனால் இப்பிழைகளே நாம் மீண்டும் சரியான புரிதலைப் பெறுவதற்கு உதவிசெய்யும். நாம் என்ன செய்யவேண்டும் என்பதை அறியும்போதுதான் இந்த இரண்டாம் நிலை முடிவடையுமென்றாலும் நாம் என்ன செய்கிறோமென்பதில் தெளிவு பெறும்போதுதான் வெற்றிபெறும்.  
**மூன்றாவது நிலை** ஒரு மாறுநிலையாக இருக்கும். துவக்கத்தில் ஒவ்வொரு கட்டத்திலும் கவனமாக இருக்க வேண்டும். ஆனால் புதிதை முழுமையாகக் கற்றுக்கொண்டு தன்னிச்சையாகச் செய்யக்கூடிய திறனை அடைந்தபின்னர் கவனத்தோடு செய்யவேண்டியிருக்காததோடு பிறவற்றைக் கற்கவும் முடியும்.  
**நான்காம் நிலை** மாற்றல் நிலையாக இருக்கும். இதுவரை கர்றுக்கொண்டவற்றை பின்வரும் நாட்களில் நாம் கற்க விரும்பும் புதுப்புது திறன்களைக் கற்பதற்குப் பயன்படுத்தும் நிலையாகும். நடக்க மர்றும் ஓடக் கற்றுக்கொண்டது சறுக்காட்டத்தைக் கற்கும்போது பயனுள்ளதாக இருக்கும்.
# தப்கேசுவரி கோயில்

**தப்கேசுவரி கோயில்** (*Tapkeshwari Temple***)** மலைகளால் சூழப்பட்ட பள்ளத்தாக்கில் அமைந்துள்ள தப்கேசுவரி தேவிக்காக அர்ப்பணிக்கப்பட்ட ஒரு இந்து கோயிலாகும். தப்கேசுவரி மலைத்தொடர் இந்திய நாட்டின் குசராத்து மாநிலத்தின் கச்சு மாவட்டத்தின் புச் நகருக்கு தெற்கே அமைந்துள்ளது.
# தப்கேசுவரி கோயில்

## குகைகள்

மலைகளில் பல குகைகள் உள்ளன.
# தப்கேசுவரி கோயில்

## தாவரங்கள் மற்றும் விலங்கினங்கள்

மலைத்தொடர் பல்வேறு வகையான தாவரங்கள் மற்றும் விலங்கினங்களின் வாழ்விடமாகும்.
# மொகிந்தர் சிங் கேபி

**மொகிந்தர் சிங் கேபி** (*Mohinder Singh Kaypee*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியில் உறுப்பினராக இருந்தார்.
# மொகிந்தர் சிங் கேபி

## ஆரம்ப கால வாழ்க்கை

மொகிந்தர் சிங் கேபி ஒரு தலித் குடும்பத்தில் தர்சன் சிங் கேபி மற்றும் கரண் கவுர் ஆகியோருக்கு மகனாகப் பிறந்தார். இவரது தந்தை 1992 ஆம் ஆண்டில் காலிசுதானி போராளிகளால் கொல்லப்பட்டார்  
சண்டிகரில் உள்ள பஞ்சாப் பல்கலைக்கழகத்தில் சட்டப் பாடத்தில் பட்டம் பெற்றார்.
# மொகிந்தர் சிங் கேபி

## அரசியல்

- 2009 ஆம் ஆண்டில் இவர் சலந்தர் மக்களவைத் தொகுதியில் போட்டியிட்டு நாடாளுமன்ற உறுப்பினரானார். ஆனால் 2014 ஆம் ஆண்டு நடைபெற்ற நாடாளுமன்றத் தேர்தலில் ஓசியார்பூர் தொகுதியில் பாரதிய சனதா கட்சி வேட்பாளர் விச்சய் சாம்ப்லாவிடம் தோல்வியடைந்தார்.
- மூன்று முறை சட்டமன்ற உறுப்பினராக இருந்தார். 1992 ஆம் ஆண்டில் விளையாட்டு மற்றும் இளைஞர்களுக்கான மாநில அமைச்சராக இருந்தார்.
- பஞ்சாப் பிரதேச காங்கிரசு குழுவின் தலைவராகவும் இருந்தார்.
- பஞ்சாப் மாநில தொழில்நுட்பக் கல்வி மற்றும் தொழில்துறை பயிற்சி வாரியத்தின் தலைவராக இருந்தார்.
# அம்பிகை கோவில், கிர்னார்

**அம்பிகை கோயில்** (*Ambika Temple*), **அம்பாசி கோயில்**(*Ambaji Temple*) என்றும் அழைக்கப்படுகிறது. இந்திய நாட்டின் குசராத்து மாநிலத்தின் சூனாகத் மாவட்டத்தில் கிர்நார் மலையில் உள்ள அம்பிகா தேவிக்காக அர்ப்பணிக்கப்பட்ட கோயிலாகும். இக்கோயிலின் ஆரம்பகால குறிப்பு 8 ஆம் நூற்றாண்டில் பதிவு செய்யப்பட்டுள்ளது. தற்போதுள்ள கோவில் 15 ஆம் நூற்றாண்டில் கட்டப்பட்டது.
# அம்பிகை கோவில், கிர்னார்

## வரலாறு

அம்பிகை கோயில்]]
திகம்பர ஆச்சார்யா சினாசென்னின் *சமண மதத்தின் அரிவம்ச புராணம்*
( சாலிவாகன ஆண்டு 705, 783 சி.இ.) கோயிலைப் பற்றி குறிப்பிடுவதால், ஆரம்பகால கோயில் கி.பி. 784 க்கு முன் (அநேகமாக 8 ஆம் நூற்றாண்டின் மத்தியில்) கட்டப்பட்டது ஆகும். செயின்மேடு செயினக் கோயில் யாத்திரை பயணக் குறிப்புகளில் குறிப்பிடப்பட்டுள்ளபடி, கோயிலில் அம்பிகை ஒரு சைன *யட்சினி* தெய்வமாக இருந்தது. ராணக்பூர் சமணர் கோவிலில் உள்ள சம்வத் 1507 ஆம் நூற்றாண்டில் உள்ள கிர்நார் *பட்டாவும்* இதே முறையில் அம்பிகையை சித்தரிக்கிறது. இக்கோயில் சமண மரபுப்படி கட்டப்பட்டுள்ளது. கிர்நார் சமணக் கோயில்களுடன் கூடிய *மண்டப* உச்சவரம்பு பொருத்தம் ஆக உள்ளது. மதுசூதன் தாக்கியின் கூற்றுப்படி, இடைக்காலத்தின் பிற்பகுதியில் கோயில் பிராமண பாரம்பரியத்தின் கட்டுப்பாட்டின் கீழ் வந்தது. அடுத்தடுத்த தாக்குதல்களின் போது அசல் சிலை தொலைந்து போனது, தற்போது கோவிலில் ஒரு *பலாகி* வணங்கப்படுகிறது.  
இந்த கோவிலுக்கு இந்து மற்றும் சமண யாத்ரீகர்கள் வருகை தருகின்றனர்.
# இந்திரா மீனா

**இந்திரா மீனா** (*Indira Meena*)(பிறப்பு 31 அக்டோபர் 1987) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். மீனா இந்திய காங்கிரசு கட்சியினைச் சார்ந்தவர். மீனா 2018ஆம் ஆண்டு நடைபெற்ற இராசத்தான் சட்டமன்ற பொதுத் தேர்தலில் பாமன்வாசு சட்டமன்றத் தொகுதியில் போட்டியிட்டு வெற்றிபெற்று இராசத்தான் சட்டமன்ற உறுப்பினர் ஆனார்.
# சல்மான் அலி ஆகா

**சல்மான் அலி ஆகா** (*Salman Ali Agha*, பிறப்பு: 23 நவம்பர் 1993) ஒரு பாக்கித்தானிய பன்னாட்டுத் துடுப்பாட்ட வீரர். இவர் பாக்கித்தான் அணிக்காக 2022 சூலை முதல் பன்னாட்டுப் போட்டிகளில் விளையாடி வருகிறார்.
# சல்மான் அலி ஆகா

## பன்னாட்டுத் துடுப்பாட்டம்

2021 சனவரியில், தென்னாப்பிரிக்காவுக்கு எதிரான போட்டிகளில் பாக்கித்தானின் தேர்வு அணியில் சேர்க்கப்பட்டார். 2021 மார்ச்சில், மீண்டும் சிம்பாப்வேக்கு எதிரான தேர்வுப் போட்டிகளில் விளையாடுவதற்காக அழைக்கப்பட்டார். 2021 சூனில், இங்கிலாந்துக்கு எதிரான போட்டிகளில் பாக்கித்தானின் பன்னாட்டு ஒருநாள் அணியில் சேர்க்கப்பட்டார். 2022 சூனில், இலங்கைக்கு எதிரான தேர்வுப் போட்டிகளில் விளையாட அழைக்கப்பட்டார். இத்தொடரிலேயே தனது முதலாவது தேர்வுப் போட்டியில் விளையாடினார்.  
ஆகத்து 2022 இல், நெதர்லாந்துக்கு எதிரான ஒருநாள் போட்டிகளில் விளையாடினார். இத்தொடரில் இவர் தனது முதலாவது பன்னாட்டு ஒருநாள் போட்டியில் விளையாடினார். 2022 திசம்பரில், தனது முதலாவது சதத்தைப் பெற்றார்.
# குஞ்சி லால் மீனா

**குஞ்சி லால் மீனா** (*Kunji Lal Meena*)(1936 - 7 சனவரி 2019) ஓர் இந்திய அரசியல்வாதியும் இராசத்தான் சட்டமன்ற மேனாள் உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். மீனா இராசத்தான் சவாய் மாதோபூர் மக்களவைக்கு உறுப்பினராக 1991ஆம் ஆண்டு தேர்ந்தெடுக்கப்பட்டார். மேலும் மீனா நான்கு முறை இராசத்தான் சட்டப் பேரவைக்கு உறுப்பினராகத் தேர்ந்தெடுக்கப்பட்டிருந்தார்.
# இந்திர குமாரி

மகாராணி **இந்திர குமாரி** (*Indra Kumari*) இந்தியாவின் 6 ஆவது மக்களவை உறுப்பினராக இருந்தவர் ஆவார். இவர் உத்தரப்பிரதேசத்தின் அலிகார் மக்களவைத் தொகுதியின் நாடாளுமன்ற உறுப்பினராக 1980 முதல் 1984 வரை பதவி வகித்தார். இவர் மதச்சார்பற்ற ஜனதா கட்சியின் உறுப்பினராக உள்ளார். இந்திர குமாரி ஜலவுன் மாவட்டத்தின் ஜகமன்பூர் மாநிலத்தின் இளவரசி, உத்தரப்பிரதேச கேப்டன் ராஜா வீரேந்திர ஷாவின் மகள் ஆவார். கபானா மாநிலத்தின் ராஜா சேத்தன்ராஜ் சிங்கின் மனைவியும் ஆவார். இலக்னோவில் உள்ள லொரேட்டோ கன்னிமார் மடத்தில் கல்வி பயின்றார்.
# பூபேந்திர நாத் மிசுரா

**பூபேந்திர நாத் மிசுரா** (*Bhupendra Nath Misra*) ஓர் இந்திய அரசியல்வாதியும், வழக்குரைஞரும் நில உரிமையாளரும் ஆவார். இவர் இந்திய தேசிய காங்கிரசின் உறுப்பினர் ஆவார். மிசுரா மத்தியப் பிரதேசத்தின் ராய்ப்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.
# ஆசிரியர் (படைப்பு)

சட்டப்பூர்வ உரையாடலில், ஓர் **ஆசிரியர்** அல்லது **படைப்பாளர்** (Author) என்பவர் அசல் படைப்பை உருவாக்கியவர், அது எழுதப்பட்ட, வரைகலை அல்லது பதிவுசெய்யப்பட்ட ஊடகமாக இருக்கலாம். எனவே, ஒரு சிற்பி, ஓவியர் அல்லது இசையமைப்பாளர்<nowiki/>ஆகியோர் அந்தந்த சிற்பங்கள், ஓவியங்கள் அல்லது இசையின் படைப்பாளர் ஆவார், பரவலாக ஒரு படைப்பாளர் பெரும்பாலும் ஒரு புத்தகம், கட்டுரை, நாடகம் அல்லது பிற எழுதப்பட்ட படைப்புகளின் எழுத்தாளர் என்று கருதப்படுகிறார்.  
பொதுவாக, பதிப்புரிமையின் முதல் உரிமையாளர் படைப்பை உருவாக்கியவர், அதாவது ஆசிரியராவார். ஒன்றுக்கு மேற்பட்ட நபர்கள் படைப்பை உருவாக்கினால் அவர்கள் கூட்டுப் படைப்பாளர்களாகக் கருதப்படுகிறார்கள். உலகம் முழுவதும் பதிப்புரிமைச் சட்டங்கள் வேறுபடுகின்றன. எடுத்துக்காட்டாக, அமெரிக்கப் பதிப்புரிமை அலுவலகம், பதிப்புரிமை என்பது " அமெரிக்காவின் சட்டங்களால் (தலைப்பு 17, யுஎஸ் குறியீடு) படைப்பாளர்களுக்கு வழங்கப்படும் ஒரு வகையான பாதுகாப்பு" என வரையறுக்கிறது.  
சில படைப்புகள் படைப்பாளர்கள் இல்லாதவையாகக் கருதப்படுகின்றன. எடுத்துக்காட்டாக, 2010 களில் குரங்கின் தாமி பதிப்புரிமை சர்ச்சையானது, இயற்கை புகைப்படக் கலைஞரின் உபகரணங்களைப் பயன்படுத்தி கருப்புக் குரங்கு எடுத்த புகைப்படங்களை உள்ளடக்கியது. புகைப்படக்கலைஞர் புகைப்படங்களின் உரிமையைக் கோரினார்,ஆனால் அதை அமெரிக்கப் பதிப்புரிமை அலுவலகம் நிராகரித்தது: மனிதனால் படைக்கப்பட்ட ஒன்றிற்கு தான் படைப்புரிமை கோர இயலும் எனக் கூறி மறுத்தது. மிக சமீபத்தில், செயற்கை நுண்ணறிவால் உருவாக்கப்பட்ட படங்கள் அல்லது உரைக்கு படைப்பாளர்கள் இருக்கிறார்களா என்ற கேள்விகள் எழுந்துள்ளன.
# வெட்டூரி

**வெட்டூரி சுந்தரராம மூர்த்தி** (*Veturi Sundararama Murthy*) (29 ஜனவரி 1936 - 22 மே 2010), தனது குடும்பப் பெயரான **வெட்டூரி** மூலம் அறியப்பட்ட இவர், ஓர் இந்தியக் கவிஞரும், பாடலாசிரியரும் மற்றும் பத்திரிகையாளரும் ஆவார். இவர் தெலுங்குப் பாடல்களை எழுதுவதில் பிரபலமானவர். தெலுங்குத் திரையுலகில் இவரது வாழ்க்கை நான்கு தசாப்தங்களுக்கும் மேலாக நீடித்திருந்தது. தெலுங்கு பாடல்களில் இவரது ஆழமான மற்றும் சிந்தனைமிக்க வரிகளுக்காக இவர் மிகவும் பாராட்டப்பட்டார்.
# வெட்டூரி

## ஆரம்ப கால வாழ்க்கை

வெட்டூரி, கிருஷ்ணா மாவட்டத்தின் சல்லப்பள்ளிக்கு அருகிலுள்ள பெடகல்லேபள்ளியில் சந்திரசேகர் சாத்திரி மற்றும் கமலாம்பாள் ஆகியோருக்கு ஒரு தெலுங்கு பிராமணக் குடும்பத்தில் பிறந்தார். . இவர், தெலுங்கு ஆராய்ச்சி அறிஞரான வெட்டூரி பிரபாகர சாத்திரியின் மருமகன் ஆவார். இவரது தாத்தா வெட்டூரி சுந்தர சாத்திரியும் ஒரு கவிஞர்.
# வெட்டூரி

## ஆரம்ப கால வாழ்க்கை

### கல்வி

வெட்டூரி கிருஷ்ணா மாவட்டத்தில் விசயவாடாவிற்கு அருகில் உள்ள திவிசீமா, ஜக்கையபேட்டையில் பள்ளிப் படிப்பையும், தனது பாட்டியின் கிராமத்தில் இடைநிலைக் கல்வியையும் முடித்தார். பின்னர், உயர் கல்விக்காக சென்னைக்குச் சென்ற வெட்டூரி, மீண்டும் விசயவாடா வந்து அங்கு எஸ்ஆர்ஆர் அரசுக் கல்லூரியில் பட்டப்படிப்பை முடித்தார். இவர் இக்கல்லூரியில் பழம்பெரும் விசுவநாத சத்யநாராயணாவின் மாணவராக இருந்தார்.
# வெட்டூரி

## பத்திரிகையாளராக தொழில்

வெட்டூரி தனது கல்விக்குப் பிறகு 1952 இல் ஆந்திர பிரபா நாளிதழில் பத்திரிகையாளராக சேர்ந்தார். இவர் தனது முதல் ஆசிரியராகக் கருதும் ஆந்திர பிரபாவில் மூத்தவரான நர்லா வெங்கடேசுவர ராவிடம் இருந்து செய்திக் கட்டுரையைத் திருத்துவதற்கான அடிப்படைகளைக் கற்றுக்கொண்டார். 1959 இல், இவர்*ஆந்திரா பத்ரிகா* என்ற வார இதழில் சேர்ந்தார். அங்கு சத்திராசு லட்சுமி நாராயணா மற்றும் முல்லப்புடி வெங்கட ரமணா ஆகியோர் இவரது சக ஊழியர்களாக இருந்தனர். *ஆந்திரா பத்ரிகா*வில் திரைப்படப் பிரிவின் பொறுப்பாளராக இருந்தார். ஆந்திரப் பிரதேச காங்கிரசு கட்சியின் அதிகாரப்பூர்வ நாளிதழான *ஆந்திரா ஜனதா*வில் ஆசிரியராகவும் பணியாற்றினார்.  
1962 ஆம் ஆண்டில், ஸ்ரீசைலம் அணை நீர் மின் ஆற்றல் திட்டத்தைத் துவக்கி வைக்க வந்த அப்போதைய பிரதமர் ஜவகர்லால் நேருவை நேர்காணல் செய்த முதல் மற்றும் ஒரே தெலுங்கு பத்திரிகையாளர் ஆனார். சர்வபள்ளி இராதாகிருஷ்ணன் போன்ற தேசிய தலைவர்களின் பேச்சுகளை இவர் பதிவ்வு செய்தார். 1964ல் சட்டப்பேரவை நிருபராகவும் பணியாற்றினார்.  
இவரது கட்டுரைகள் மிகவும் கவர்ச்சியாகவும் நகைச்சுவையாகவும் இருக்கும் என்று கூறப்படுகிறது. உதாரணமாக, ஆந்திரப் பிரதேச மாநில சட்டசபைக்கு அருகில் உள்ள துவாரகா தங்கும் விடுதியில் நடைபெற்ற எம்.எல்.ஏ.க்கள் கூட்டத்தை இவர் "அடிகோ துவாரகா - இவிகோ அலமண்டலு" ("இது துவாரகா மற்றும் இதோ கால்நடைகள்") என்று குறிப்பிட்டார். நிகழ்கால நிகழ்வுகளை விவரிப்பதற்கு ரைம் மற்றும் ரைம் தொடர்பான பாரம்பரிய கவிதை விதிகளைப் பயன்படுத்துவதில் அவரது திறமை காரணமாக அவரது எழுத்து நடை திரைப்படத் துறையின் கவனத்தை ஈர்த்தது.
# வெட்டூரி

## பத்திரிகையாளராக தொழில்

### திரைப்படங்களில் நுழைவு

வெட்டூரி பத்திரிக்கையாளராக இருந்த காலத்தில் தெலுங்குத் திரையுலகத்துடன் தொடர்பு கொண்டிருந்தார். மூத்த பாடலாசிரியர் தாசரதியை அடிக்கடி சந்திப்பார். பழம்பெரும் இயக்குநர் சித்தூர் வி. நாகையா, நா இல்லு (1953) திரைப்படத்தில் இவருக்கு ஒரு பாத்திரத்தை வழங்கினார். ஆனால், படப்பிடிப்பு தொடங்குவதற்கு இரண்டு நாட்களுக்கு முன்பு, தான் நடிக்கத் தகுதியற்றவர் என்று கருதிய வெட்டூரி நடிக்க வேண்டாம் என்று முடிவு செய்து, தனது வாய்ப்பை நிராகரித்ததற்காக நாகய்யாவிடம் மன்னிப்புக் கடிதம் எழுதினார். என். டி. ராமராவ், இவரை திரைப்படத்துறையில் பாடலாசிரியராக சேர அழைத்துள்ளார். 1974 ஆம் ஆண்டில், இவர், ஹரிகதா கலாட்சேபம் வடிவில், கே. விஸ்வநாத்தின் இயக்கத்தில் *ஓ சீதா கதா* (1974) என்ற படத்தில் "பாரதனாரி சரிதமு" என்ற தனது முதல் பாடலை எழுதினார்.
# வெட்டூரி

## இறப்பு

ஐதராபாத்தில் உள்ள தனியார் மருத்துவமனையில் 22 மே 2010 அன்று, 74 வயதில், சுமார் 9:30 மணியளவில் , நுரையீரல் ரத்தக்கசிவு காரணமாக வெட்டூரி இறந்தார்.
# வெட்டூரி

## விருதுகளும் கௌரவங்களும்

இலக்கியம் மற்றும் திரைப்படங்களுக்கான இவரது பங்களிப்புகளுக்காக வெட்டூரி பல தேசிய மற்றும் பிராந்திய விருதுகளைப் பெற்றுள்ளார். ஆச்சார்யா நாகார்ஜுனா பல்கலைக்கழகத்தின் 23வது பட்டமளிப்பு விழாவில் இவருக்கு கௌரவ டாக்டர் பட்டம் வழங்கப்பட்டுள்ளது. 2007ல் ஜந்தியாலா நினைவு விருதைப் பெற்றார்.
# வெட்டூரி

## தேசிய விருதுகள்

*மாத்ருதேவோபாவா* திரைப்படத்தில் இடம்பெற்ற "ராலிபோயே புவ்வா" என்ற பாடலுக்காக சிறந்த பாடலுக்கான தேசிய திரைப்பட விருதைப் பெற்றார். கவிஞரான சிறீ சிறீக்குப் பிறகு தனிச்சிறப்பைப் பெற்ற இரண்டாவது தெலுங்குத் திரைப்பட பாடலாசிரியர் ஆவார். 2006 ஆம் ஆண்டில், இந்திய அரசால் தெலுங்கிற்கு செம்மொழி அந்தஸ்து வழங்கப்படாவிட்டால் தேசிய விருதை திருப்பித் தருவதாக அறிவித்தார். 2008 இல், இந்திய அரசு தெலுங்கைச் செம்மொழியாக அறிவித்தது.
# வெட்டூரி

## பிலிம்பேர் விருதுகள்

கோதாவரி (2006) படத்தின் *உப்பொங்கேலே கோதாவரி* பாடலுக்காக இவர் பிலிம்பேர் விருதைப் பெற்றார்.
# வெட்டூரி

## நந்தி விருதுகள்

ஆந்திர அரசின் சிறந்த பாடல் வரிகளுக்கான நந்தி விருதை ஆறு முறை பெற்றுள்ளார்.
# சரிகா கோலி

**சரிகா மிலிந்த் கோலி** (*Sarika Milind Koli* பிறப்பு: திசம்பர் 5, 1994 மும்பை, மகாராட்டிரம்) இந்தியா ஏ துடுப்பாட்ட அணியிலும், இந்திய *கிரீன் வுமன்* அணியிலும் விளையாடும் ஓர் துடுப்பாட்ட வீராங்கணை ஆவார். *UWCL* மகளிர் இ20 போட்டியில் 67 பந்துகளில் 160 ஓட்டங்கள் எடுத்துள்ளார். இவர் இந்திய தொடருந்து நிறுவன பெண்கள் துடுப்பாட்ட அணியின் தலைவியாக உள்ளார். 2021 முதுநிலை மகளிர் ஒரு நாள் போட்டியில் போட்டியில் சிக்கிம் மகளிர் துடுப்பாட்ட அணிக்கு தலைமை தாங்கினார்.
# திருமங்கலம் ஊராட்சி (நாமக்கல்)

**திருமங்கலம் ஊராட்சி** (*Thirumangalam Gram Panchayat*), தமிழ்நாட்டின் நாமக்கல் மாவட்டத்தில் உள்ள திருச்செங்கோடு வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1220 ஆகும். இவர்களில் பெண்கள் 606 பேரும் ஆண்கள் 614 பேரும் உள்ளனர்.
# திருமங்கலம் ஊராட்சி (நாமக்கல்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. உத்தண்டிபாளையம்
1. சின்னகோட்டபாளையம்
1. பெரியகோட்டபாளையம்
1. திருமங்கலம்
1. கருப்பகவுண்டம்பாளையம்
# அனுசா பாரெட்டி

**அனுசா மல்லி பாரெட்டி** (Anusha Malli Bareddy பிறப்பு 6 சூன் 2003) ஓர் இந்தியத் துடுப்பாட்ட வீராங்கனை ஆவார், இவர் தற்போது ஆந்திராவிற்காக விளையாடி வருகிறார். இவர் ஓர் இடது-கை வழமைச் சுழல் பந்துவீச்சாளராவார்.  
சூலை 2023 இல், வங்காளதேசத்திற்கு எதிரான பெண்கள் பன்னாட்டு இருபது20 போட்டியில் அறிமுகமானார்.
# அனுசா பாரெட்டி

## சர்வதேச போட்டிகள்

சூன் 2023 இல், அனுசா 2023 ஏசிசி மகளிர் இ20 வளர்ந்து வரும் அணிகள் ஆசியக் கிண்ணத்தில் இந்தியா ஏ அணிக்காக விளையாடினார்.  
சூலை 2023 இல், அனுசா வங்காளதேச அணிக்கு எதிரான தொடரில் இடம் பெற்றார். இந்தத் தொடரின் முதல் இருபதுக்கு 20 போட்டியில் இவர் அறிமுகமானார், நான்கு நிறைவுகள் வீசி 24 ஓட்டங்களை விட்டுக்கொடுத்தார். தொடரின் இரண்டாவது போட்டியில் தனது முதல் இ20 இலக்கினைக் கைப்பற்றினார். அதே தொடரின் முதல் ஒருநாள் போட்டியில் அறிமுகமானார். செப்டம்பர் 2023 இல்,ஆசிய விளையாட்டுகளுக்கான இந்திய அணியில் இடம்பெற்றார், ஆனால் விளையாடும் வாய்ப்பு கிடைக்கவில்லை.
# ஆண்டிபாளையம் ஊராட்சி (நாமக்கல்)

**ஆண்டிபாளையம் ஊராட்சி** (*Andipalayam Gram Panchayat*), தமிழ்நாட்டின் நாமக்கல் மாவட்டத்தில் உள்ள திருச்செங்கோடு வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1846 ஆகும். இவர்களில் பெண்கள் 908 பேரும் ஆண்கள் 938 பேரும் உள்ளனர்.
# ஆண்டிபாளையம் ஊராட்சி (நாமக்கல்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ஆண்டிபாளையம்
1. ஊஞ்சபாளையம்
# மின்னாம்பள்ளி ஊராட்சி, மல்லசமுத்திரம்

**மின்னாம்பள்ளி ஊராட்சி** (*Minnampalli Gram Panchayat*), தமிழ்நாட்டின் நாமக்கல் மாவட்டத்தில் உள்ள மல்லசமுத்திரம் வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1622 ஆகும். இவர்களில் பெண்கள் 780 பேரும் ஆண்கள் 842 பேரும் உள்ளனர்.
# மின்னாம்பள்ளி ஊராட்சி, மல்லசமுத்திரம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. போயன்காடு
1. சென்னம்பாளையம்
1. கொட்டகாயனூர்
1. கோவில்பாளையம்
1. எஸ்.மேட்டுபாளையம்
1. மின்னாம்பள்ளி தேவேந்திரர் தெரு
1. ஆதிதிராவிடர் தெரு
1. மேட்டுகாட்டாம்பாளையம்
1. சித்தமூப்பம்பாளையம்
# மணக்காட்டு பத்ரா கோயில்

**மணக்காட்டு பத்ரா கோயில்** இந்திய மாநிலமான கேரளாவில் கோட்டயம் மாவட்டத்தில் பொன்குன்னம் அருகில் உள்ள சீரக்கடவு கிராமத்தில் அமைந்துள்ள ஒரு இந்துக் கோயிலாகும் .இங்குள்ள மூலவரான பத்ரகாளி அம்மன் "மணக்காட்டுஅம்மா" வடிவில் வீற்றிருக்கிறார். தேவி, பக்தர்களுக்கு " ஸ்ரீ எனப்படுகின்ற செழிப்பையும், பத்ரதா எனப்படுகின்ற பாதுகாப்பையும் சமமாக வழங்குகிறார். தினசரி குருதி பூசைக்குப் புகழ்பெற்ற இக்கோயில், சபரிமலை யாத்ரீகர்களுக்கு அன்னதானத்தை வழங்குகின்ற முக்கிய இடமாகும்.
# மணக்காட்டு பத்ரா கோயில்

## புராணம்

தற்போதைய அமைப்பு 19 ஆம் நூற்றாண்டின் ஆரம்பக்கட்டத்தில் கட்டப்பட்டதாக நம்பப்படுகிறது. ஒரு காலத்தில் தைங்கனூர் குடும்பத்தைச் சேர்ந்த ஒரு துறவி சீரக்கடவு கிராமத்தில் வாழ்ந்து வந்தார். யட்சிகள், கந்தர்வர்கள், பேய்கள் போன்ற, சில இயற்கைக்கு அப்பாற்பட்ட சக்திகளைக் கட்டுப்படுத்துவதில் அவர் தேர்ச்சி பெற்றிருந்தார். அவற்றைக் கட்டுப்படுத்தும் சடங்குகளை மேற்கொள்ள அவர் அடிக்கடி தொலைதூரப் பகுதிகளுக்கு அழைக்கப்பட்டார். அவர் இந்த ஆவிகளை நக்ஸ்-வோமிகா மரம் என்ற கஞ்சிரம் மரத்திலோ ஒரு சிலையிலோ வைத்து பொருத்தமான இடங்களில் பிரதிஷ்டை செய்து வந்தார். ஒரு நாள், ஒரு சிலையில் அவ்வகையில் நிறுவப்பட்ட ஒரு யட்சிதன்னை விடுவிக்குமாறு துறவியிடம் தான் எந்தத் தீங்கும் செய்யமாட்டேன் என்று கூறி, அவருடைய வீட்டிற்கு வருவதாக உறுதியளித்தாள்.  
அவளது வேண்டுகோளின் பேரில், அவளை தன் வீட்டிற்கு அழைத்துச் சென்று மத்திய அறையில் தங்க அறிவுறுத்தினார். யாருக்கும் தீங்கு செய்யக்கூடாது என்ற வாக்குறுதி பெற்று, முன்னெச்சரிக்கையாக ஒரு மந்திர நூலை வைத்தார். துறவியின் செயலில் மகிழ்ச்சியடையாத அவளும் சில நிபந்தனைகளை விதித்தாள். அதன்படி அந்த அறையை ஒரு சன்னதியைப் போல பாதுகாக்க வேண்டும் என்றும், யாரும் பேசாமல் வீட்டிற்குள் நுழையக்கூடாது என்றும், தாழ்ந்த சாதியினர் வீட்டின் நுழைவாயிலுக்குள் நுழையவோ, துறவியைத் தொடவோ கூடாது என்ற நிபந்தனைகளை விதித்து இவற்றில் ஏதேனும் ஒன்றைக் கடைப்பிடிக்காவிட்டால், அவள் மந்திர இழையிலிருந்து விடுபட்டு, எதையும் செய்வதாகக் கூறினாள்.
# மணக்காட்டு பத்ரா கோயில்

## மூலவர்

இங்கு பத்ரகாளி மூலவராக உள்ளார். துர்கா, புவனேஸ்வரி, நாகராஜர், நாகதேவதா, ராக்ஷஸ்சு, விஷ்ணுமாயா போன்ற துணைத்தெய்வங்கள் உள்ளனர். மலையாள மாதமான தனுவில் (டிசம்பர்) வருடாந்திர திருவிழா நடத்தப்படுகிறது.